L 37/18
RO
Jurnalul Oficial al Uniunii Europene
18.2.2022
(12)
Polonia a notificat Comisiei apariția unor focare de infecție cu RABV în mai multe regiuni din Voievodatul Mazowieckie și Voievodatul Świętokrzyskie, care în prezent sunt incluse în lista zonelor indemne de boală în partea I a anexei III la Regulamentul de punere în aplicare (UE) 2021/620.
Prin urmare, regiunile afectate trebuie eliminate din lista respectivă, iar rubrica din listă referitoare la statul membru în cauză trebuie modificată în consecință.
(13)
În ceea ce privește infecția cu RABV, Polonia și România au prezentat Comisiei cereri de aprobare a programelor lor de eradicare.
În urma evaluării de către Comisie, s-a demonstrat că cererile respective respectă criteriile stabilite în partea II capitolul 2 din Regulamentul delegat (UE) 2020/689 pentru aprobarea programelor de eradicare.
Prin urmare, statele membre sau zone ale acestora care fac obiectul programelor de eradicare respective trebuie incluse în partea II a anexei III la Regulamentul de punere în aplicare (UE) 2021/620 ca având un program de eradicare aprobat pentru infecția cu RABV.
(14)
În ceea ce privește infecția cu BVD, Austria, Finlanda și Suedia au transmis Comisiei informații care demonstrează că sunt îndeplinite condițiile pentru recunoașterea statutului de indemn de BVD prevăzute în Regulamentul delegat (UE) 2020/689 pentru întregul lor teritoriu.
În plus, Germania a prezentat Comisiei informații care demonstrează că sunt îndeplinite condițiile pentru recunoașterea statutului de indemn de BVD în anumite zone ale teritoriului său.
De asemenea, Germania a prezentat Comisiei cereri de aprobare a programelor de eradicare pentru alte zone ale teritoriului său.
În urma evaluării de către Comisie, s-a demonstrat că cererile respective respectă criteriile pentru acordarea statutului de indemn de boală stabilite în partea II capitolul 2 din Regulamentul delegat (UE) 2020/689 sau pentru aprobarea programelor de eradicare a BVD.
Prin urmare, respectivele state membre sau zone ale acestora trebuie incluse în mod corespunzător în anexa VII la Regulamentul de punere în aplicare (UE) 2021/620 ca fiind indemne de BVD sau, respectiv, ca având un program de eradicare aprobat pentru BVD.
(15)
Spania a notificat Comisiei apariția unor focare de infecție cu BTV serotipul 4 în comunitatea autonomă Castilla-La Mancha, care au afectat regiunile Peñarroya-Pueblonuevo, Hinojosa del Duque (Pedroches II), Pozoblanco (Pedroches I), Villanueva de Córdoba (Pedroches III), Montoro (Alto del Guadalquivir), Andújar și Linares din comunitatea autonomă Andaluzia.
Focarele de infecție au afectat, de asemenea, regiunile Almadén, Almodóvar del Campo și Piedrabuena din comunitatea autonomă Castilla-La Mancha, precum și Provincia Badajoz și regiunile Coria, Valencia de Alcántara, Cáceres și Trujillo y Logrosán (Zorita) din comunitatea autonomă Extremadura.
Regiunile afectate, situate în comunitatea autonomă Andaluzia, în comunitatea autonomă Extremadura și, respectiv, în comunitatea autonomă Castilla-La Mancha sunt în prezent incluse în partea I a anexei VIII la Regulamentul de punere în aplicare (UE) 2021/620 ca fiind indemne de infecția cu BTV.
Statutul de indemn de boală al regiunilor respective pentru infecția cu BTV trebuie retras, iar rubrica referitoare la Spania din lista respectivă trebuie modificată în consecință.
(16)
În plus, Portugalia a notificat Comisiei apariția unor focare de infecție cu BTV serotipul 4 în districtele Castelo Branco și Setubal.
Întrucât districtele Castelo Branco și Setubal, ca parte a Portugaliei, sunt situate în zonele indemne de boală incluse în partea I a anexei VIII la Regulamentul de punere în aplicare (UE) 2021/620, statutul lor de indemn de boală pentru infecția cu BTV trebuie retras, iar rubrica referitoare la Portugalia din lista respectivă trebuie modificată în consecință.
(17)
În plus, în ceea ce privește infecția cu BTV, Spania a prezentat Comisiei o cerere de aprobare a unui program opțional de eradicare.
În urma evaluării de către Comisie, s-a demonstrat că cererea respectivă îndeplinește criteriile prevăzute în partea II capitolul 2 din Regulamentul delegat (UE) 2020/689.
Prin urmare, zonele vizate de programul de eradicare respectiv trebuie incluse în partea II a anexei VIII la Regulamentul de punere în aplicare (UE) 2021/620 ca având un program de eradicare aprobat pentru infecția cu BTV.
(18)
În ceea ce privește necroza hematopoietică infecțioasă (NHI), o boală care afectează animalele acvatice, Danemarca a informat Comisia că nu mai sunt îndeplinite condițiile pentru menținerea statutului de indemn de boală pentru întregul său teritoriu.
Danemarca este inclusă în lista din partea I a anexei XIII la Regulamentul de punere în aplicare (UE) 2021/620.
Prin urmare, rubrica referitoare la Danemarca trebuie eliminată din lista respectivă.